Жаңаөзендегі апат: қаза тапқандар саны артуда
"Жаңаөзендегі апат: қаза тапқандар саны артуда" | "https://abai.kz/post/167720"
TITLE: Жаңаөзендегі апат: қаза тапқандар саны артуда
URL: https://abai.kz/post/167720
META: "Жаңаөзендегі апат: қаза тапқандар саны артуда" | "https://abai.kz/post/167720"
DATE: 17.04.2023
AUTHOR(s): Abai.kz
TOTAL WORDS: 101
TEXT: Жаңаөзендегі үйінді астынан тағы 3 адамның денесі табылды, деп хабарлайды ТЖМ баспасөз қызметі. Құтқарушылар үйінділерден тағы үш адамды тірідей алып шықты: ер адам, әйел адам және бір бала. Қазіргі жағдай бойынша құтқарушылар үйінділердің астынан 4 аман қалған адам мен 4 адамның денесін алып шықты. Айта кетейік, бүгін таңда Жаңаөзендегі 2 шағын аудандағы 12 пәтерлі 2 қабатты үйде жарылыс болған еді. Медициналық көмекке 12 адам жүгінген, оның ішінде 8 бала бар. 5 адам ауруханаға жатқызылды. Қазіргі уақытта жедел жұмыстар жалғасып жатыр. Оқиғаға 30-дан астам техника мен 300-ге жуық адам жұмылдырылған. Маңғыстау облысының ТЖД-де жедел штаб құрылып, жедел желі телефоны ашылды 8/7292/31-90-99. Abai.kz
